62019TJ0746_INF
Presuda Općeg suda (prvo vijeće) od 30. lipnja 2021. – GY/ESB
(predmet T-746/19)
„Javna služba – Osoblje ESB-a – Primici od rada – Naknada za kućanstvo – Izmjena postojećeg sustava – Odbijanje zahtjeva za 2019. godinu – Prigovor nezakonitosti – Jednako postupanje – Nepostojanje prijelaznih mjera”
1.
Tužbe dužnosnikâ – Osoblje Europske središnje banke – Tužba protiv odluke o odbijanju žalbe – Dopuštenost – Obveza odlučivanja o zahtjevu usmjerenom protiv odluke o odbijanju žalbe – Zahtjev bez samostalnog sadržaja ili odluka koja je samo potvrđujuća – Nepostojanje
(Pravilnik o osoblju za dužnosnike, čl. 90. i 91.; Uvjeti zaposlenja za osoblje Europske središnje banke, čl. 42.)
(t. 18., 19.)
2.
Dužnosnici – Osoblje Europske središnje banke – Primici od rada – Izmjena postojećeg sustava – Diskrecijska ovlast uprave
(Uvjeti zaposlenja za osoblje Europske središnje banke, čl. 9. t. (c) i čl. 13.)
(t. 29.-31.)
3.
Dužnosnici – Osoblje Europske središnje banke – Primici od rada – Naknada za kućanstvo – Izmjena postojećeg sustava – Nepostojanje prijelaznih mjera kako bi se nadoknadile nepogodnosti reforme za određene kategorije članova osoblja – Povreda načela jednakog postupanja
(Uvjeti zaposlenja za osoblje Europske središnje banke, čl. 9. t. (c))
(t. 32.-34., 37., 48., 49.)
Predmet
Zahtjev na temelju članka 270. UFEU-a i članka 50.a Statuta Suda Europske unije kojim se traži poništenje ESB-ove odluke od 28. siječnja 2019. kojom je odlučeno da se tužitelju neće dodijeliti naknada za kućanstvo za 2019. godinu.
Izreka
1.
Odluka Europske središnje banke (ESB) od 28. siječnja 2019. poništava se u dijelu u kojem je osobi GY odbijena dodjela naknade za kućanstvo za 2019. godinu.
2.
ESB-u se nalaže snošenje troškova.